EkBass/fiwiki-20250220-pages-articles huggingface dataset:
Katja Vangsnes

Katja Henrikke Vangsnes (s. 16. marraskuuta 1991 Oslo, Norja) on norjalais- suomalainen moukarinheittäjä, joka on edustanut vuodesta 2005 lähtien Turun Urheiluliittoa. Hänen valmentajansa on Lars-Ola Sundt. Kansainvälisissä kilpailuissa Vangsnes edustaa Norjaa. Alle 20-vuotiaiden MM-kilpailuissa Monctonissa 2010 hän sijoittui yhdeksänneksi. Nuorempana Vangsnes on kilpaillut myös keihäänheitossa, kiekonheitossa, kuulantyönnössä sekä painonheitossa. == Henkilökohtaiset ennätykset == :Lähde: Tilastopaja === Ulkoradat === Laji Tulos Paikka Päivä Kuulantyöntö (3 kg) 9,39 Sofiemyr (NOR) 13. kesäkuuta 2006 Kiekonheitto (0,60 kg) 34,68 Helsingborg (SWE) 1. heinäkuuta 2006 Kiekonheitto (1 kg) 27,85 Bærum (NOR) 8. kesäkuuta 2007 Painonheitto (9,07 kg) 12,78 Tønsberg (NOR) 4. elokuuta 2008 Moukarinheitto (3 kg) 44,85 Oppegård (NOR) 2005 Moukarinheitto (4 kg) 61,66 Halle (GER) 25. toukokuuta 2013 Keihäänheitto (400 g) 36,20 Byrkjelo (NOR) 26. elokuuta 2006 Keihäänheitto (600 g) 34,44 Lillestrøm (NOR) 26. heinäkuuta 2008 === Arvokisaedustukset === * 2007 alle 18-vuotiaiden MM-kilpailut (karsintakilpailun 16:s) * 2009 alle 20-vuotiaiden EM-kilpailut (karsintakilpailun 19:s) * 2010 alle 20-vuotiaiden MM-kilpailut (9:s) * 2011 alle 23-vuotiaiden EM-kilpailut (karsintakilpailun 17:s) * 2011 universiadit (karsintakilpailun 19:s) * 2013 alle 23-vuotiaiden EM-kilpailut (karsintakilpailun 15:s)http://www.tilastopaja.org/db/at.php?Sex=2&ID;=50838 === Saavutukset SM-kisoissa === * 17-vuotiaiden SM-pronssia 2008 * 19-vuotiaiden SM-hopeaa 2010 * Kalevan kisoissa 2013 kahdeksas ==Lähteet== ==Aiheesta muualla== * * Luokka:Norjalaiset moukarinheittäjät Luokka:Suomalaiset moukarinheittäjät Luokka:Vuonna 1989 syntyneet Luokka:Elävät henkilöt
Smila (Ukraina)

Smila (; ) on kaupunki Tšerkasyn alueen Tšerkasyn piirissä Ukrainassa. Ukrainan tilastokeskuksen arvion mukaan kaupungissa oli 2013 alussa 68 636 asukasta. Kuva:Церква Покрова Пресвятої Богородиці, Сміла.JPG|Kirkko. Kuva:Пожежна каланча у Смілі.jpg|Smilan paloasema. ==Lähteet== ==Aiheesta muualla== * Perustietoja Ukrainan parlamentin sivustolla (rada.gov.ua) Luokka:Tšerkasyn alueen kaupungit Luokka:Tšerkasyn piiri
Saint George Island

Saint George Island on yksi Pribilofsaarista. Se sijaitsee Beringinmerellä ja sen ainoa asutuskeskus on St. Georgen kaupunki, jonka asukasluku on 125. Venäläinen Gavriil Pribylov löysi saaren 1786 ja nimesi sen Pyhän Yrjön saareksi. Saarta asuttivat jo silloin aleutit. Venäläiset perustivat saarelle hylkeenpyyntiaseman, joka yksityistettiin Alaskan siirtyessä Yhdysvaltojen haltuun. Toisessa maailmansodassa Saint George Island evakoitiin monen muun Beringinmeren saaren tavoin, ja asukkaat palasivat saarelle 1946. Hylkeenpyynti lopetettiin 1983, minkä jälkeen saaren talous on perustunut kalastukseen ja turismiin. ==Lähteet== ==Aiheesta muualla== Luokka:Alaskan saaret
Anne-Caroline Graffe

Anne-Caroline Graffe (s. 12. helmikuuta 1986 Papeete, Tahiti, Ranskan Polynesia) on ranskalainen taekwondoin. Hän saavutti olympiahopeaa kesäolympialaisissa 2012 ja on voittanut kertaalleen maailmanmestaruuden (2011) ja euroopanmestaruuden (2012) yli 73-kiloisten sarjassa.Taekwondo Data.com Viitattu 10.6.2014 Graffe alkoi harrastaa taekwondoa 11-vuotiaana asuessaan Tahitilla. 18-vuotiaana hän muutti Ranskaan.Graffe se contentera de l'argent sports.yahoo.com 11.8.2012 Viitattu 10.6.2014 ==Lähteet== Luokka:Ranskalaiset taekwondoinit Luokka:Ranskalaiset olympiamitalistit Luokka:Vuonna 1986 syntyneet Luokka:Elävät henkilöt
FS Frondeur (1929)

FS Frondeur oli Ranskan laivaston Adroit-luokan hävittäjä toisessa maailmansodassa. == Valmistus == Alus tilattiin Caenista Chantiers Navals Français'lta, missä köli laskettiin 9. marraskuuta 1927. Alus laskettiin vesille 29. kesäkuuta 1929 ja otettiin palvelukseen 28. lokakuuta 1934.Whitley, M. J. s. 48 == Palvelus == Alus vaurioitui toukokuussa 1940 Saksan ilmavoimien pommituksessa evakuoidessaan maavoimien yksiköitä Boulognesta. Ranskan antauduttua alus siirtyi Pohjois-Afrikkaan jääden Vichyn Ranskan laivastoon. Yhdysvaltain laivasto upotti 8. marraskuuta 1942 aluksen Casablancassa operaatio Torchissa.Whitley, M. J. s. 49 == Lähteet == * * === Viitteet === Luokka:Ranskalaiset toisen maailmansodan hävittäjät Luokka:Adroit-luokan hävittäjät
Hetken juhla

Hetken juhla on suomalaisen laulajan Merja Laaksosen esikoisalbumi vuodelta 1994. Sillä hän tulkitsee miehensä Pekka Laaksosen tekemiä lauluja. Albumia aikaisemmin sen nimikappale ilmestyi singlenä, ja se oli radioasemien soittolistojen kärjessä. Radiosoittoa on saanut myös Helsingin Kaivopuiston maisemiin sijoittuva "Tää on sun syys". Albumia on sanottu sympaattisen esittäjänsä näköiseksi. Laaksosen tulkinnat ovat herkkiä, koskettavia, kuulakkaita ja useamman kuuntelukerran kestäviä. == Kappaleet == == Taustamuusikot == * Jari Heino – basso * Puke Kataja – kosketinsoittimet * Pekka Laaksonen – taustalaulu, akustinen kitara, kosketinsoittimet * Janne Louhivuori – kitarat * Anssi Nykänen – rummut == Lähteet == * Merja Laaksonen: CD Hetken juhla (Sony Music 477820 2) 1994 * Discogs === Viitteet === Luokka:Vuoden 1994 esikoisalbumit Luokka:Suomalaiset iskelmäalbumit Luokka:Janne Louhivuoren tuottamat albumit
Aïssa Mandi

Aïssa Mandi (, s. 22. lokakuuta 1991 Châlons-en-Champagne) on algerialainen jalkapalloilija. Puolustajana pelaava Mandi edustaa Espanjan pääsarjassa pelaavaa Villarrealia. == Seurajoukkueura == Mandi aloitti jalkapalloilun kaudella 2008–2009 Stade de Reimsin kakkosjoukkueessa. Hän nousi joukkueen edustukseen kaudella 2009–2010 pelatessaan tuolloin yhden ottelun. Sittemmin kaudella 2011–2012 Mandi nousi Reimsin vakiopuolustajiin pelatessaan tuona kautena 26 sarjaottelua Ligue 2:ssa. Kauden päätteeksi Reims nousi Ranskan pääsarjaan Ligue 1:een. Avauskaudellaan Mandi pelasi 29 ottelua Ligue 1:ssä ja teki niissä kaksi maalia. Avausmaali syntyi 27. lokakuuta 2012 Troyesia vastaan.Verts d’Europe : Premier but en Ligue 1 pour Mandi dzfoot.com 27.10.2012 Viitattu 20.6.2014 == Maajoukkueura == Mandi pelasi ensimmäisen maaottelunsa Algerian paidassa 5. maaliskuuta 2014 Sloveniaa vastaan.Aïssa Mandi, ou le rêve brésilien rfi.fr 24.4.2014 Viitattu 10.6.2014 Mandi valittiin Algerian kisajoukkueeseen vuoden 2014 MM-kisoihin. Hän pelasi avausottelunsa alkulohkon toisessa ottelussa Etelä-Koreaa vastaan. Mandi oli myös avauksessa Algerian kolmannessa ja neljännessä ottelussa Venäjää ja Saksaa vastaan. Algerian kisat päättyivät neljännesvälieriin. Mandi on pelannut 50 maaottelua ja tehnyt niissä yhden maalin. Hän kuului Afrikan- mestaruuden 2019 voittaneeseen joukkueeseen. == Lähteet == Luokka:Algerialaiset jalkapalloilijat Luokka:Ranskanalgerialaiset Luokka:Vuonna 1991 syntyneet Luokka:Elävät henkilöt
Hellén

Hellén tai Hellen on etunimi ja sukunimi. Se on muun muassa seuraavien suomalaisten henkilöiden sukunimi: * Alina Hellén (s. 1865), kutomataidon ja kasvivärjäyksen opettaja * Börje Hellen, kuvaaja * Esko Hellén (1898–1979), metsänhoitaja ja virkamies, metsäneuvos * Essi Hellén (s. 1988), näyttelijä * Harald August af Hellén (1863–1916), juristi, virka- ja valtiopäivämies * Hedvig Elisabeth Antell, o.s. Hellén (1857–1885), kirjallisuuden kääntäjä * Henrik Hellén (1939–2004), korkeushyppääjä * Herman Hellén (1797–1871), pappi ja valtiopäivämies * Herman Hellén (1854–1914), kemisti ja insinööri, Suomen ensimmäisen sulfaattiselluloosatehtaan suunnittelija * Immi Hellén (1861–1937), runoilija * Karl Adolf Hellén (1823–1881), juristi, Suomen passitoimiston päällikkö ja todellinen valtioneuvos * Teuvo Hellén (1923–2011), jääkiekkoilija * Väinö Hellén (1881–1952), näyttelijä ja teatterinjohtaja. == Etunimi == * Hellen Onsando Obiri (s. 1989), kenialainen juoksija * Hellen Willberg (s. 1967), suomalainen näyttelijä == Katso myös == * Hellen, kreikkalaisten mytologinen kantaisä
Hang It Up

Hang It Up on yhdysvaltalaisen laulaja, lauluntekijä, kosketinsoittaja ja tuottaja Patrice Rushenin single, joka on äänitetty vuonna 1978. Single on Rushenin neljänneltä studioalbumilta (toinen Elektra Recordsille) Patrice ja kappale oli Yhdysvalloissa (R&B;) Hot 100 -listalla 15 viikkoa. Tuottajat ovat Charles Mims, Jr., Reggie Andrews ja Patrice Rushen. Rushen on toiminut myös vastaavana tuottajana. Levy-yhtiö on Elektra Records ja singlen kaupallinen tunnus on E-45549. Singlestä on valmistettu Yhdistyneessä kuningaskunnassa rajoitettu erikoispainos ns. maksisinglenä, eli se on tehty albumikokoon 12". Tunnus on K 12336 (T). == Singlen kappaleet == == Lähteet == * Patrice Rushen s. Hang It Up (Elektra Records K 12336 T, 12" UK-painos) 1978 === Viitteet === Luokka:Vuoden 1979 kappaleet Luokka:Yhdysvaltalaiset musiikkikappaleet
IBU-Cup 2014–2015

IBU-Cup 2014–2015 on alkoi 28. marraskuuta 2014 Norjan Beitostølenissä ja päättyi 8. maaliskuuta 2015 Kanadan Canmoressa. == Kilpailukalenteri == Ohjelmaan kuuluu seitsemän kilpailuviikonloppua. Val Martellon lumipulan vuoksi sen kilpailut hajautettiin Obertilliachin ja Duszniki-Zdrójn viikonlopuille. Langdorfin viikonloppu taas siirrettiin samasta syystä Italian Val Ridannaan. Paikka Päivät Pikakilpailu Takaa-ajo Normaalimatka Yhteislähtö Viesti Sekaviesti Sprinttisekaviesti Beitostølen 29.–30.11. ●● Obertilliach 16.–20.12. ●● ● ● Duszniki-Zdrój 9.–11.1. ● ● ● Val Ridanna (Piti olla Langdorfissa) 16.–18.1. ● ● ● Osrblie 7.–8.2. ● ● Canmore 28.2.–1.3. ●● Canmore 4.–7.3. ● ● ● Yhteensä 10 3 3 0 0 3 0 == Lähteet == * Kansainvälinen ampumahiihtoliitto (IBU), IBU-Guide 2013-2014 (Sivu 133) === Viitteet === Luokka:IBU-Cup Luokka:Vuoden 2014 ampumahiihto Luokka:Vuoden 2015 ampumahiihto
Kumeeni

Kumeeni eli isopropyylibentseeni (C9H12) on aromaattinen hiilivety. Yhdisteen tärkein käyttökohde on fenolin ja asetonin valmistus, mutta sitä voidaan käyttää myös eräiden muiden yhdisteiden synteeseissä ja liuottimena. == Ominaisuudet == Huoneenlämpötilassa kumeeni on väritön pistäväntuoksuinen neste. Yhdiste ei liukene veteen, mutta orgaaniset liuottimet kuten bentseeni, tetrakloorimetaani, dietyylieetteri ja etanoli liuottavat sitä. Kumeeni muodostaa suhteellisen helposti orgaanisia peroksideja. == Valmistus ja käyttö == Kumeenia valmistetaan alkyloimalla bentseeniä propeenilla ja reaktio voidaan suorittaa joko kaasu- tai nestefaasissa. Reaktio on tyypiltään Friedel–Crafts-alkylointi ja sitä katalysoivat happamat katalyytit. Vuoteen 1999 asti prosessissa käytettiin katalyyttinä pääasiassa joko fosforihappoa tai alumiinikloridikomplekseja, mutta tämän jälkeen lähes kaikki kumeenia tuottavat laitokset ovat siirtyneet käyttämään zeoliittikatalyyttejä. Ensimmäiset zeoliittikatalyytit tulivat käyttöön vuonna 1996. Kumeenin valmistuksen sivutuotteina voi muodostua di-isopropyylibentseenin isomeerejä ja muita polyisopropyylibentseenejä, jotka voidaan muuttaa kumeeniksi reaktiolla bentseenin kanssa. Tyypillisesti kumeenin saanto on noin 97-98 %.S. Y. Hwang & S. S. Chen: Cumene, Kirk-Othmer Encyclopedia of Chemical Technology, John Wiley & Sons, New York, 2010. Viitattu 10.6.2014Karl Griesbaum, Arno Behr, Dieter Biedenkapp, Heinz-Werner Voges, Dorothea Garbe, Christian Paetz, Gerd Collin, Dieter Mayer & Hartmut Höke: Hydrocarbons, Ullmann's Encyclopedia of Industrial Chemistry, John Wiley & Sons, New York, 2000. Viitattu 10.6.2014 Tärkein kumeenin käyttökohde, johon menee suurin osa tuotetusta kumeenista, on fenolin ja asetonin valmistus. Kumeeni hapetetaan hapen avulla kumeenihydroperoksidiksi, joka hajotetaan happokatalyytin avulla asetoniksi ja fenoliksi. Pelkistämällä vedyllä yhdisteestä saadaan liuottimena käytettävää isopropyylisykloheksaania. Kumeenista voidaan valmistaa myös metyylistyreeniä ja di-isopropyylibentseenejä. Kumeeni liuottaa hyvin rasvoja ja hartseja ja sitä voidaan käyttää niiden liuottamiseen bentseenin sijasta. Kumeenia käytetään myös ohentimena maaleissa ja lakoissa ja lisäaineena lentopetrolin joukossa. Aikaisemmin sitä on lisätty myös autojen polttoaineisiin. == Lähteet == == Aiheesta muualla == * *OVA-ohje: Kumeeni (pdf) *Human Metabolome Database (HMDB): Isopropylbenzene *Toxin and Toxin Target Database (T3DB): Isopropylbenzene *Kyoto Encyclopedia of Genes and Genomes (KEGG): Cumene *ChemBlink: Cumene *National Toxicology Program, Department of Health and Human Services, Report on Carcinogens, Thirteenth Edition: Cumene (pdf) Luokka:Aromaattiset hiilivedyt
Subneoliittinen kivikausi

Varhaisneoliittinen- eli subneoliittinen kulttuuri tarkoittaa arkeologiassa kivikautista kulttuuria, joka on omaksunut jo eräitä neoliittisen kulttuurin määritelmään kuuluvia piirteitä, mutta ei kaikkia. Käsitettä käytetään nykyään lähinnä Euraasian taigavyöhykkeen mesoliittista elämäntyyliä harjoittavista yhteisöistä, jotka valmistivat keraamisia astioita ruuan varastointiin, valmistamiseen ja kypsentämiseen. Käsite esiintyy myös Aasian itäosien pleistoseeniin sijoittuvien ensimmäisistä keramiikkaa valmistavista ryhmistä puhuttaessa. Suomessa ja Venäjällä tutkijat ovat käyttäneet käsitettä neoliittinen metsästäjä-keräilijöiden kulttuureista puhuttaessa, vaikka yleensä sen määritelmän keskeisin piirre on ollut karjanhoito ja kasvien viljely. Subneoliittinen käsite on luotu ilmaisemaan sitä elämänmuutosta, minkä metsästäjät kävivät läpi omaksuessaa uuden innovation, keramiikan. == Lähteet == * * Luokka:Kivikausi
Celerina/Schlarigna

Celerina/Schlarigna (puhekielessä , tai ; virallisesti Celerina/Schlarigna ) on kunta ja talviurheilukeskus Ylä-Engadinin laaksossa, Graubündenin kantonissa, Sveitsissä. Kunta sijaitsee Malojan hallintoalueella. == Sijainti == Celerinan kylä sijaitsee noin 1 800 metrin korkeudessa Innjoen laaksossa sekä lähivuorten rinteillä. Kunnan korkein kohta on Piz Saluver (3 161 m mpy.). Naapurikuntia ovat St. Moritz, Samedan ja Pontresina. == Asukkaat == Vakituisia asukkaita kunnassa on noin 1 500, joista 34 % on ulkomaalaisia. Celerina oli 1940-luvulle asti pääosin retoromaaninkielinen kunta, mutta vuonna 2000 retoromaaninkieltä puhui pääkielenään enää 13 % vakituisista asukkaista. Kunnan pääkieli on saksa. == Urheilukeskus == Celerina sijaitsee pari kilometriä Sankt Moritzista, ja käytännössä kunnat muodostavat yhteisen talviurheilualueen. Esimerkiksi St. Moritzin kuulu kelkkailurata sijaitsee suurimmalta osin Celerinan alueella. == Liikenneyhteydet == Innjoen varressa kulkeva päätie 27 () kulkee kunnan läpi. Maantieyhteys Italiaan on muun muassa Berninasolan yli päätietä 29 pitkin. Celerina sijaitsee Rhätische Bahn St. Moritz – Samedan ja St. Moritz – Pontresina -rautateiden varrella. == Lähteet == * === Viitteet === == Aiheesta muualla == * *
Space Invader

Space Invader on yhdysvaltalaisen muusikko Ace Frehleyn kolmas studioalbumi. Se on Frehleyn ensimmäinen levytys sitten vuoden 2009 studioalbumin Anomaly, ja albumin julkaisi Yhdysvalloissa levy-yhtiö E1 Music 24. kesäkuuta 2014. Euroopassa albumin julkaisi 8. heinäkuuta levy-yhtiö SPV:n alayhtiö, Steamhammer Records. Albumi on musiikillisesti raskaampi kuin edeltäjänsä Anomaly. Albumi sisältää muun muassa lainakappaleen “The Joker“, jonka on alun perin levyttänyt Steve Miller Band ja instrumentaalikappaleen “Starship“. Albumin ensimmäinen singlejulkaisu “Gimme a Feelin’“ julkaistiin 29. toukokuuta 2014. Kitaristina tunnettu Frehley soittaa itse valtaosan myös albumin muista instrumenteista. Hänen ohellaan albumilla soittavat rumpali Matt Starr ja basisti Chris Wyse. Albumin kansitaiteen on maalannut yhdysvaltalainen taiteilija Ken Kelly, joka vastasi myös Frehleyn entisen yhtyeen Kissin studioalbumien Destroyer ja Love Gun kansitaiteesta. Frehley oli jo pitkään ennen Space Invaderin äänittämistä ja julkaisua keskustellut Kellyn kanssa yhteistyöstä uuden studioalbumin kuvittamisessa. == Kappaleet == == Arvostelut == * Allmusic: Allmusic review * Blabbermouth: 8/10Blabbermouth * Inferno: * Kaaoszine: 9-/10 * Metacritic: 57/100Metacritic aggregate * Metalliluola: 8/10 * Rolling Stone: Rolling Stone == Lähteet == Luokka:Ace Frehleyn albumit Luokka:Vuoden 2014 albumit
World of Warplanes

World of Warplanes on Wargaming.netin julkaisema MMOG-lentokonepeli. Wargaming.net kehitti pelin yhteistyössä pietarilaisen Lesta Studion ja kiovalaisen Persha Studian kanssa. Se julkaistiin Itsenäisten valtioiden yhteisössä 12. marraskuuta 2012 ja Euroopassa sekä Pohjois-Amerikassa päivää myöhemmin. Pelillä on noin 10 miljoonaa rekisteröitynyttä pelaajaa. == Pelaaminen == World of Warplanesissa on yli 130 lentokonetta viideltä maalta (Britannia, USA, Neuvostoliitto, Saksa ja Japani). Lisäksi Kiinalta on yksi tason kaksi lahjalentokone. Aluksi pelaaja saa jokaiselta maalta yhden koneen. Lentokoneet jaetaan kolmeen tyyppiin: hyökkäyslentokoneet, raskaat pommikoneet ja taistelukoneet. Normaalitaisteluissa kummallakin puolella on 15 lentokonetta vastakkain. Lisäksi pelissä on myös harjoitusmuoto. World of Warplanesia voi pelata hiirellä, näppäimistöllä, peliohjaimella tai ohjaussauvalla. Peli käyttää Wargaming.net ID -kirjautumisjärjestelmää, joten samalla tilillä voi kirjautua myös World of Tanksiin ja käyttää samaa Premium- tiliä. == Lähteet == * === Viitteet === == Aiheesta muualla == * Nettisivut Luokka:Vuoden 2013 videopelit Luokka:MMOG-pelit Luokka:Simulaatiopelit Luokka:Toimintapelit
Petronilho

Petronilho de Brito, tunnettiin myös pelkästään nimellä Petronilho (31. toukokuuta 1904 – 1984) oli brasilialainen jalkapallohyökkääjä, joka pelasi viisi ottelua Brasilian jalkapallomaajoukkueessa. == Ura == Sãopaulolainen Petronilho aloitti uransa paikallisessa seurassa. Hän pelasi uransa alkuvaiheet kotimaassaan, kunnes siirtyi vuonna 1930 argentiinalaiseen San Lorenzo de Almagroon. Hän pelasi seurassa uransa loppuun asti ja teki pelaamassaan 301 pelissä peräti 288 maalia. Hän lopetti uransa vuonna 1936. Brasilian jalkapallomaajoukkueessa Petronilho pelasi vuosina 1928-1935 viisi ottelua, joissa hän onnistui maalinteossa neljästi. == Muuta == Saksipotkun keksijänä pidetty brassilegenda Leônidas da Silva kertoi Petronilhon keksineen saksipotkun. Leônidas sanoi itsensä vain vähän parannelleen sitä. Petronilhon veli Waldemar de Brito oli myös ammattilaisjalkapalloilija. == Lähteet == Luokka:Brasilialaiset jalkapalloilijat Luokka:Vuonna 1904 syntyneet Luokka:Vuonna 1984 kuolleet
Global World Series 1956

Global World Series 1956 oli toinen kolmesta ns. baseballin ei-ammattilaisten maailmanmestaruusturnauksesta. Se pelattiin edellisvuoden tapaan Milwaukeessa, Yhdysvalloissa 7.-13. syyskuuta 1956. Kilpailuun osallistui kahdeksan joukkuetta eri puolilta maailmaa. Isäntämaan edustajana oli tällä kertaa Allen Dairy, Fort Wayne, Indiana, joka voitti kansallisen puoliammattilaisturnauksen Wichitassa.NBC finalistit Kanadaa edusti North Battleford Beavers ja Japania Nippon Oil Cal-Tex joukkue Jokohamasta. Kolumbiasta, Meksikosta ja Puerto Ricosta paikalla olivat vanhaan malliin All-star joukkueet. Havaijin edustajana turnauksessa esiintyi Honolulu Red Sox, joka oli ainoa ensimmäisen vuoden seurajoukkueista, joka oli toistamiseen mukana. Euroopan mestarina turnaukseen osallistui Alankomaiden joukkue Honkballers. Turnauksessa käytettiin systeemiä, jossa joukkue putosi kilpailusta kärsittyään kaksi tappiota. == Turnauksen ottelut == 1\. kierros 7\. syyskuuta Japani Kanada 5–4 8\. syyskuuta Yhdysvallat Havaiji 5–3 8\. syyskuuta Puerto Rico Alankomaat 14–2 8\. syyskuuta Meksiko Kolumbia 8–5 2\. kierros voittajien lohko 9\. syyskuuta Yhdysvallat Puerto Rico 6–2 9\. syyskuuta Japani Meksiko 5–0 hävinneiden lohko 9\. syyskuuta Kolumbia Alankomaat 7–1 9\. syyskuuta Havaiji Kanada 10–1 3\. kierros voittajien lohko 10\. syyskuuta Japani Yhdysvallat 6–3 hävinneiden lohko 10\. syyskuuta Meksiko Puerto Rico 4–3 10\. syyskuuta Havaiji Kolumbia 2–1 Kisojen suurin pommi koettiin kolmannella kierroksella, kun Japani onnistui voittamaan isäntäjoukkueen oltuaan kolmen vuoroparin jälkeen jo 0-3 tappiolla. Japani jäi tässä vaiheessa turnauksen ainoaksi tappiottomaksi joukkueeksi. 4\. kierros 11\. syyskuuta Yhdysvallat Meksiko 13–1 11\. syyskuuta Havaiji Japani 2–0 Havaijin voitettua Japanin oltiin tilanteessa, jossa jäljellä oli kolme joukkuetta, joilla jokaisella oli yksi tappio. Arvonnan perusteella yhdysvaltalaiset pääsivät suoraan loppuotteluun ja Havaiji joutui uudelleen Japania vastaan. 5\. kierros 12\. syyskuuta Havaiji Japani 9–3 Loppuottelu 13\. syyskuuta Yhdysvallat Havaiji 2–0 ==Lopulliset sijoitukset== Sija Joukkue Vo Häv Kultaa Fort Wayne Allen DairyMestarit 4 1 Hopeaa Honolulu Red Sox 4 2 Pronssia Nippon Oil Cal-Tex 3 2 4 2 2 5 1 2 5 1 2 7 Kanada 0 2 7 Honkballers 0 2 Global World Series Champion 1956 Fort Wayne Allen Dairy ==Lähteet== * Global World Series: 1955-57 By Bob Buege ===Viitteet=== 1956 Luokka:Vuoden 1956 baseball Luokka:Yhdysvaltain baseball Luokka:Milwaukeen urheilu
Mattheus

Mattheus de Andrade Gama de Oliveira tai vain Mattheus (s. 7. heinäkuuta 1994) on brasilialainen jalkapalloilija. Mattheus on pelipaikaltaan hyökkäävä keskikenttäpelaaja. Hänen isänsä Bebeto on jalkapallon vuoden 1994 maailmanmestari. Mattheusista tuli maailmankuulu, kun Bebeto tuuletti ratkaistuaan puolivälieräottelun ikään kuin keinuttaisi lasta sylissään. Mattheus oli syntynyt edellisenä päivänä ja sai näin lempinimen "Kehtolapsi". Mattheus aloitti ammattilaisuransa vuonna 2012 Flamengossa. Hän pelasi vuosina 2012-2013 myös Brasilian alle 20-vuotiaiden maajoukkueessa. == Lähteet == * http://www.transfermarkt.co.uk/mattheus/profil/spieler/226138 Luokka:Brasilialaiset jalkapalloilijat Luokka:Vuonna 1994 syntyneet Luokka:Elävät henkilöt
Leopold Kielholz

Leopold ”Poldi” Kielholz (9. kesäkuuta 1911 – 4. kesäkuuta 1980) oli sveitsiläinen jalkapallohyökkääjä ja valmentaja. Hän edusti maataan kaksissa MM-kisoissa, 1934 ja 1938. Vuoden 1934 kisoissa Kielholz sijoittui maalipörssin jaetulle kolmannelle sijalle kolmella maalillaan. Hän oli myös Sveitsin jalkapallomaajoukkueen kaikkien aikojen ensimmäinen maalintekijä MM- kisoissa. Maajoukkueessa hän pelasi 17 ottelua vuosina 1933–1938 tehden niissä 12 maalia. Seuratasolla Kielholz pelasi pääosin kotimaassaan, poikkeuksena kaksi vuotta ranskalaisessa Stade de Reimsissä. Hän voitti Sveitsin mestaruuden kolmesti FC Baselin ja Servette FC:n riveissä. Hän lopetti peliuransa vuonna 1943 ja valmensi uransa jälkeen sekä Reimsiä että kahdesti Sveitsin maajoukkuetta. Kielholz kuoli kesäkuussa 1980. 171 cm pitkä Kielholz muistetaan myös siitä, että hän käytti laseja pelatessaan. == Lähteet == * http://soccerdatabase.eu/player/22165/cup/ Luokka:Sveitsiläiset jalkapalloilijat Luokka:Sveitsiläiset jalkapallovalmentajat Luokka:Vuonna 1911 syntyneet Luokka:Vuonna 1980 kuolleet
Eliisa Melaluoto

Eliisa Melaluoto (o.s. Ahola, s. 8. tammikuuta 1979) on aktiiviuransa jo lopettanut suomalainen estejuoksija. Kilpailu-uransa ajan hän edusti Järvenpään Palon Yleisurheilijoita. Kalevan kisoista Melaluoto saavutti hopeaa 3 000 metrin estejuoksussa vuonna 2001. Virallisissa kilpailuissa hän ei ole esiintynyt vuoden 2013 jälkeen ja ennen tuotakin muutaman vuoden ajan vain epäsäännöllisesti. == Lähteet == Luokka:Suomalaiset estejuoksijat Luokka:Vuonna 1979 syntyneet Luokka:Elävät henkilöt
Marika Reebs

Marika Hannele Reebs (s. 21. joulukuuta 1979 Helsinki) on aktiiviuransa jo lopettanut suomalainen 400 metrin aitajuoksija. Kilpa-uransa ajan hän edusti Keravan Urheilijoita ja hänen valmentajanaan toimi Ari Nummela. Kalevan kisoista Reebs saavutti hopeaa 400 metrin aitajuoksussa vuonna 2001. Virallisissa kilpailuissa hän ei ole esiintynyt vuoden 2007 jälkeen. == Lähteet == Luokka:Suomalaiset 400 metrin aitajuoksijat Luokka:Vuonna 1979 syntyneet Luokka:Elävät henkilöt
Olaf Küttner

Olaf Küttner (21. helmikuuta 1915 – 24. kesäkuuta 1974)Olaf Küttnerin kuolinilmoitus (maksullinen artikkeli) Helsingin Sanomat 1.7.1974, HS Aikakone. Viitattu 14.3.2018. oli suomalainen arkkitehti, joka toimi Porin kaupunginarkkitehtina vuodesta 1951 aina kuolemaansa 1974 saakka. Hän suunnitteli Poriin lukuisia merkittäviä julkisia rakennuksia, joista osa valmistui vasta Küttnerin kuoleman jälkeen. Hänen tunnetuimpia rakennuksiaan ovat muun muassa Porin kaupunginkirjasto, Porin palo- ja poliisitalo ja Satakunnan Museo sekä 52 metriä korkea Porin sairaanhoito-oppilaitoksen asuntola, joka on yksi kaupungin maamerkeistä.Vuorinen, Juha: "Villa Mairean varjossa... Satakuntalaisen modernin arkkitehtuurin arvottamisen problematiikasta", teoksessa "Satakunnan kulttuuriympäristöt – eilen, tänään, huomenna" s. 86. Satakunnan Museo 2012. ISBN 978-952-67018-9-9. Küttner suunnitteli myös peruskorjauksia ja muutostöitä, kuten Junneliuksen palatsin saneerauksen Porin kaupungintaloksi 1960-luvun alussa.Pori Satakunnan arkkitehtuurikartasto. Viitattu 10.6.2014. Vuonna 1957 Olaf Küttner perusti oman arkkitehtitoimiston, jonka toimintaa jatkaa hänen poikansa Michael Küttner. == Suunnittelutöitä == === Porissa === *Hotelli Juhana Herttua (1955) *Pihlavan kirkko (1957) *Porin palo- ja poliisitalo (1961) *Porin Sairaanhoito-oppilaitoksen asuntola (1962) *Kaanaan vesitorni (1963) *Porin kaupunginsairaalan laajennusosa (1971) *Satakunnan Museo (1973) *Teljän kirkko (1973) *Herralahden koulu (1975) *Porin kaupunginkirjasto (1976) === Muualla === *Tuberkuloositalo, Kankaanpää (1957) === Kuvia === File:Pihlavan kirkko.jpg|Pihlavan kirkko File:Porin poliisilaitos.jpg|Porin poliisilaitos File:Sairaanhoito-oppilaitoksen asuntola.jpg|Porin sairaanhoito-oppilaitoksen asuntola File:Kaanaan vesitorni 2.jpg|Kaanaan vesitorni File:Satakunnan Museo.JPG|Satakunnan Museo == Lähteet == == Aiheesta muualla == Luokka:Suomalaiset arkkitehdit Luokka:Vuonna 1915 syntyneet Luokka:Vuonna 1974 kuolleet
Anna Niemelä

Anna Helena Niemelä (o.s. Virtanen, s. 18. kesäkuuta 1982 Pori) on aktiiviuransa jo lopettanut suomalainen pikajuoksija. Kilpauransa loppuvaiheissa hän edusti Noormarkun Nopsaa ja hänen valmennuksestaan on vuodesta 2002 lähtien vastannut Jukka-Pekka Puumalainen. Kalevan kisoista Niemelä on saavuttanut pronssia 400 metrin juoksussa vuonna 2001. Virallisissa kilpailuissa hän ei ole esiintynyt vuoden 2002 jälkeen. == Lähteet == Luokka:Suomalaiset pikajuoksijat Luokka:Vuonna 1982 syntyneet Luokka:Elävät henkilöt
Danger Money

__NOTOC__ Danger money on U.K. yhtyeen toinen albumi, joka julkaistiin vuonna 1979. == Kappaleet == === A-puoli === # # # === B-puoli === # * # # == Kokoonpano == * Eddie Jobson – sähköviulu, koskettimet * John Wetton – laulu, basso, kitara * Terry Bozzio – rummut, lyömäsoittimet == Arvostelut == * AllMusic: AllMusic review == Lähteet == == Aiheesta muualla == * Danger Money discogs.com -sivustolla Luokka:U.K.:n albumit Luokka:Vuoden 1979 albumit
FS Mistral (1925)

FS Mistral oli Ranskan laivaston 1925 vesille laskettu Bourrasque-luokan hävittäjä toisessa maailmansodassa. == Valmistus == Alus tilattiin Forges et Chantiers de la Méditerranéelta Le Havresta, missä köli laskettiin 28. marraskuuta 1923. Alus laskettiin vesille 6. kesäkuuta 1925 ja otettiin palvelukseen 1. kesäkuuta 1927.Whitley, M. J. s. 47 == Palvelus == Ranskan antauduttua alus jäi Britteinsaarille, jossa sen aseistus vaihdettiin brittiläiseksi eli neljään BL 4,7 tuuman Mk I -tykkiin, yhteen 12 naulan ilmatorjuntatykkiin sekä kolmeen 20 millimetrin ilmatorjuntatykkiin. Syynä vaihtoon oli ranskalaisten ammusten ja varaosien vähyys. Alus oli vuonna 1942 tykistökoululaivana, missä tehtävässä se oli Euroopan sotatoimien päättymiseen. Alus poistettiin palveluksesta 1950.Whitley, M. J. s. 48 == Lähteet == * * === Viitteet === Luokka:Bourrasque-luokan hävittäjät Luokka:Ranskalaiset toisen maailmansodan hävittäjät Luokka:Forges et Chantiers de la Méditerranée
T. G. Tuhkanen

Toivo Gideon Tuhkanen (2. toukokuuta 1877 Jalasjärvi – 4. huhtikuuta 1957 KajaaniToivo Tuhkanen, Kansallisgalleria) oli suomalainen taidemaalari. Toivo Tuhkanen kävi 1901 Suomen Taideyhdistyksen piirustuskoulun. Hän oli sitten opettajana Helsingin reaalilyseossa ja vuodesta 1903 lähtien aluksi virkaatekevänä ja sitten vuodesta 1910 vakinaisena piirustuksen ja kaunokirjoituksen opettajana Helsingin normaalilyseossa. Lisäksi Tuhkanen oli tuntiopettajana 1918 Helsingin koelyseossa ja vuonna 1917 Helsingin työväenopistossa. Tuhkanen opiskeli Kööpenhaminassa, Hampurissa ja Hannoverissa 1911 ja hän tutustui taideopetukseen Berliinissä ja Dresdenissä 1912. Hän maalasi alttaritauluja, muotokuvia, laatu- ja maisemakuvia ja toimi myös kirjojen kuvittajana. Toivo Tuhkanen omisti vuodesta 1922 Paltaniemellä Eino Leinon syntymäkotina tunnetun Hövelön tilan ja harjoitti siellä maanviljelyä. Hänen poikansa oli taidemaalari Kalevi Tuhkanen (1918–2002).60 vuotta, Aamulehti, 01.05.1937, nro 116, s. 6, Kansalliskirjaston digitaaliset aineistotTaiteilija Toivo Tuhkanen, Helsingin Sanomat, 01.05.1937, nro 116, s. 12, Kansalliskirjaston digitaaliset aineistotPaltaniemen taloja ja niissä asuneita henkilöitä, Suku Forum 18.3.2011Geni.com : Kalevi Tuhkanen Tuhkanen on maalannut useita alttaritauluja, kuten: * Kajaanin kirkon alttaritaulu Jeesus kävelee veden päällä, * Kalajoen kirkon alttaritaulua reunustavat maalaukset Tuhlaajapojan paluu ja Hyvä paimen, * Kuhmon kirkon alttaritaulu Vapahtajan ylösnousemus, * Ristijärven kirkon alttaritaulu Jeesus ristillä, * Sukevan kirkon alttaritaulu Ristiinnaulittu sekä * Tyrnävän kirkon alttaritaulu Kristuksen syntymä. Tuhkasen maalauksissa on usein kuvattuna vene rannalla. == Lähteet == * Otavan ison tietosanakirjan artikkelit Kajaani, Kalajoki, Kuhmo, Ristijärvi ja Tyrnävä * Tuhkanen Tarinaradiossa. Kirjastokaista. ===Viitteet=== Luokka:Suomalaiset taidemaalarit Luokka:Vuonna 1877 syntyneet Luokka:Vuonna 1957 kuolleet
Kaksoisnimi

Kaksoisnimi (yhdistelmäsukunimi, yhdysnimi) on sukunimi, joka on muodostettu avioliiton solmimisen yhteydessä yhdistämällä henkilön siihenastinen sukunimi ja hänen puolisonsa sukunimi. == Kaksoisnimi Suomessa == Aikaisemmin Suomessa kaksoisnimiä saattoivat käyttää vain naiset, ja edelleen ne ovat naisilla yleisempiä kuin miehillä, mutta vuodesta 1986 lähtien mieskin on voinut ottaa kaksoisnimen. Vuoden 2017 etu- ja sukunimilain uudistuksen jälkeen kaksoisnimen on voinut antaa myös lapselle. Sukunimien järjestys kaksoisnimessä voi vaihdella, eikä yhdysmerkki nimien välissä ole pakollinen. 0,3 prosentilla suomalaisista oli vuonna 1985 käytössään avioliiton myötä muodostettu kaksoisnimi. ==Lähteet== ==Aiheesta muualla== * Luokka:Sukunimet
Signe Lagerborg-Stenius

Signe Lagerborg-Stenius (4. huhtikuuta 1870 Helsinki – 15. heinäkuuta 1968 Helsinki) oli suomalainen arkkitehti, piirustuksen opettaja ja Helsingin kaupunginvaltuuston valtuutettu. == Lapsuus ja koulutus == Signe Lagerborg- Steniuksen vanhemmat olivat Robert Olof Lagerborg (1835–1882) ja Carolina Lovisa Constance Furuhjelm (1837–1912). Hän oli naimisissa vuodesta 1905 arkkitehti Gunnar Steniuksen (1877–1965) kanssa. Heillä oli neljä poikaa, joista tunnetummat olivat matemaatikko, filosofi ja professori Erik Stenius (1911–1990) ja kaupunkisuunnitteluarkkitehti Olof Stenius (1907–1968). Signe Lagerborg-Stenius valmistui arkkitehdiksi 1892 Polyteknillisestä opistosta ja hän opiskeli myös piirustuksenopettajaksi Helsingin yliopistossa. Arkkitehtiopintojensa yhteydessä hän teki useita opintomatkoja ulkomaille, mm. Ruotsiin, Tanskaan ja Keski-Eurooppaan. == Ura == Lagerborg-Stenius työskenteli yleisten rakennusten ylihallituksessa arkkitehtina vuodesta 1892 alkaen aina avioliiton solmimiseen asti, vuoteen 1905. Hän ja hänen kurssitoverinsa Ines Holming olivat Yleisten rakennusten ylihallituksessa ensimmäiset naispuoliset työntekijät. Naimisiinmenon jälkeen hän työskenteli miehensä Gunnar Steniuksen toimistossa sekä toimi myös yksityisenä arkkitehtina ja piirustuksenopettajana. Lagerborg-Stenius osallistui aktiivisesti politiikkaan ja hän oli ruotsalaisen kansanpuolueen valtuutettuna Helsingin kaupunginvaltuustossa vuosina 1926–1930 ja 1933–1944. Lagerborg- Stenius oli mukana myös naisasialiikkeen toiminnassa. Signe Lagerborg-Stenius oli Architecta Suomen Naisarkkitehtien Yhdistyksen jäsen. Yhdistys myönsi hänelle kunniajäsenyyden vuonna 1955. Tätä ennen kunniajäsenyys oli myönnetty vain arkkitehti Wivi Lönnille Architectan perustamisen yhteydessä 1942. == Rakennuksia == * 1895 Kallion lasten turvakoti, Helsinki * 1910 Lapsitoipilaiden turvakoti, Taka-Töölö, Helsinki * 1914 Ljungbon keuhkotautiparantola, Hanko Arno Forsius : Viva Lagerborg (1871—1941) — lasten tuberkuloosihoidon uranuurtaja * 1914 Äiti-lapsi ensikoti Solhem, Porvoo * 1928 Ruskeasuon siirtolapuutarhan kerhorakennus "Storstugan" * 1932 Ruskeasuon siirtolapuutarhan kerhorakennus "Fylgiastugan", purettu 1967 Helsingin kaupunginmuseon kulttuuriympäristöyksikkö : Ruskeasuon siirtolapuutarha == Lähteet == * Uppslagsverket Finland : Signe Lagerborg * Signe Lagerborg- Steniuksen elämäkerta Kansallisbiografiassa * Rafael Olinin GeneaNet- tietokanta : Signe Lagerborg-Stenius * Geni.com : Signe Lagerborg-Stenius ===Viitteet=== Luokka:Suomalaiset arkkitehdit Luokka:Vuonna 1870 syntyneet Luokka:Vuonna 1968 kuolleet
Luettelo valtioista, jotka ulottuvat kahteen maanosaan

Tämä on luettelo valtioista, jotka ulottuvat kahteen maanosaan. Luettelossa ei ole huomioitu niin kutsuttuja merentakaisia alueita tai territorioita (esim. Ranskan merentakaiset alueet tai Guam). Valtiot on listattu sen mukaan, onko niillä maaraja vai meriraja maanosien välillä. == Maaraja == Valtio Maanosat Maanosa-raja Eurooppa/Aasia Etelä-Kaukasia Afrikka/Aasia Siinai Eurooppa/Aasia Etelä-Kaukasia Eurooppa/Aasia Ural-joki Pohjois- Amerikka/Etelä-Amerikka Panamankannas, Darién Gap Eurooppa/Aasia Ural- vuoristo == Meriraja == Valtio Maanosat Maanosa-raja Aasia/Australia Timorinmeri, Arafurameri Eurooppa/Aasia Egeanmeri Eurooppa/Aasia Itä- Traakia, Bosporinsalmi, Dardanellit == Lähteet == *
Tarja Leveelahti

Tarja Leveelahti (s. 30. huhtikuuta 1970) on suomalainen entinen pikajuoksija, joka edusti aktiiviurallaan Valkeakosken Hakaa. Hänen valmentajanaan toimi Markku Perttunen. Leveelahti edusti Suomea vuoden 1988 halli-EM kisoissa Budapestissa, jossa hän juoksi 200 metrin alkuerässään viidenneksi, sekä vuoden 1994 EM-kisoissa Helsingissä, jossa hän jäi 200 metrin alkuerässään seitsemänneksi. Leveelahti oli mukana myös naisten pikaviestijoukkueessa, joka juoksi finaalissa seitsemänneksi ajalla 43,96. SM-kisoissa Leveelahti voitti 100 metrin juoksun pronssimitalin vuonna 1989 ja 200 metrillä hopeaa 1988 ja pronssia kahdesti (1989, 1994). Hän lopetti uransa vuoteen 1995. == Henkilökohtaiset ennätykset == :Lähde: Tilastopaja === Ulkoradat === Laji Aika Paikka Päivä 100 m 11,71 Valkeakoski 13. kesäkuuta 1994 200 m 23,76 Tornio 14. elokuuta 1988 300 m 40,53 Virrat 22. heinäkuuta 1986 400 m 54,85 Salo 10. syyskuuta 1988 pituushyppy 549 Valkeakoski 6. syyskuuta 1986 === Sisäradat === Laji Aika Paikka Päivä 60 m 7,54 Tampere, Pirkkahalli 25. helmikuuta 1995 200 m 24,11 Budapest (HUN) 5. maaliskuuta 1988 200 m (ylipitkä rata) 23,19 Tampere, Pirkkahalli 28. helmikuuta 1988 400 m (ylipitkä rata) 56,57 Tampere, Pirkkahalli 26. helmikuuta 1993 == Lähteet == Luokka:Suomalaiset pikajuoksijat Luokka:Vuonna 1970 syntyneet Luokka:Elävät henkilöt
Brock Nelson

Brock Nelson (s. 5. lokakuuta 1991 Warroad, Minnesota, Yhdysvallat) on yhdysvaltalainen jääkiekkoilija, joka pelaa NHL-joukkue New York Islandersissa. Hän on Islandersin ensimmäisen kierroksen varaus NHL:n vuoden 2010 varaustilaisuudesta. Hän aloitti ammattilaisuransa pelaamalla Bridgeport Sound Tigersissa. == Ura == Nelson varattiin vuoden 2010 varaustilaisuudessa numerolla 30 New York Islandersiin. Hän pelasi kauden 2011–2012 lopussa Islandersin farmijoukkue Bridgeport Sound Tigersissa. Nelson teki NHL- debyyttinsä kaudella 2012–2013 pudotuspeleissä. Ensimmäisen pisteensä hän teki seuraavalla kaudella 8. lokakuuta 2013 syöttämällä Peter Reginin tekemän maalin 6–1 -voitossa Phoenix Coyotesia vastaan. Ensimmäinen maali syntyi neljä päivää myöhemmin 22. lokakuuta Vancouver Canucksia vastaan. Nelson pelasi täyden kauden NHL:ssä kaudella 2014–2015 ja teki 82 runkosarjaottelussa tehopisteet 20+22=42. === Maajoukkueura === Nelson edusti Yhdysvaltain U20 maajoukkuetta nuorten maailmanmestaruuskilpailuissa 2011. Hän auttoi maansa pronssimitalille saaden viidessä pelissä yhden syöttöpisteen. Aikuisten MM- kisoissa Nelson oli voittamassa pronssia Tšekissä 2015, jossa hän oli tehoilla 6+4=10 joukkueensa paras pistemies. == Tilastot == 2011-2012 Bridgeport Sound Tigers AHL 4 0 0 0 0 2 0 0 0 0 2012–2013 New York Islanders NHL – – – – – 1 0 0 0 0 Bridgeport Sound Tigers AHL 66 25 27 52 34 – – – – – 2013–2014 New York Islanders NHL 72 14 12 26 12 – – – – – Bridgeport Sound Tigers AHL 1 0 1 1 2 – – – – – 2014–2015 New York Islanders NHL 82 20 22 42 24 6 2 0 2 2 2015–2016 New York Islanders NHL 81 26 14 40 30 11 1 4 5 6 2016–2017 New York Islanders NHL 81 20 25 45 36 – – – – – 2017–2018 New York Islanders NHL 82 19 16 35 43 – – – – – 2018–2019 New York Islanders NHL 82 25 28 53 28 8 4 0 4 2 2019–2020 New York Islanders NHL 68 26 28 54 32 22 9 9 18 12 2020–2021 New York Islanders NHL 56 18 15 33 14 19 7 5 12 4 2021–2022 New York Islanders NHL 72 37 22 59 33 – – – – – 2022–2023 New York Islanders NHL 82 36 39 75 24 6 2 3 5 4 2023–2024 New York Islanders NHL 82 34 35 69 28 5 2 2 4 10 12 kautta yhteensä NHL 840 275 256 531 304 78 27 23 50 40 3 kautta yhteensä AHL 71 25 28 53 36 2 0 0 0 0 == Lähteet == * * * === Viitteet === Luokka:Yhdysvaltalaiset jääkiekkoilijat Luokka:New York Islandersin pelaajat Luokka:New York Islandersin varaamat pelaajat Luokka:Vuonna 1991 syntyneet Luokka:Elävät henkilöt
The Hype Machine

The Hype Machine on MP3-blogeja kokoava musiikkitietokanta. Käyttäjät voivat kuunnella musiikkikappaleita suoratoistona sivustolta käsin ja tallentaa niitä suosikit-listalleen. Sivustolle löytyy myös samanniminen kännykkäsovellus, joka muiden ominaisuuksiensa lisäksi sallii useimpien kappaleiden toiston offline-tilassa. == Historia == The Hype Machinen loi alun perin vuonna 2005 Anthony Volodkin, toisen vuoden tietojenkäsittelytieteen opiskelija. Volodkinin omien sanojen mukaan The Hype Machine syntyi hänen ”turhautumisestaan musiikkilehtiä ja radioasemia kohtaan”. Volodkin tutustui musiikkiblogeihin Stereogumin ja Music for Robotsiin, ja oli ällistynyt huomatessaan, että Internetistä löytyi ihmisiä, jotka käyttivät aikaansa kirjoittaakseen musiikista ja lisätäkseen kappaleita yleisön kuunneltavaksi. Volodkin halusi löytää keinon yhdistää tämän kaikki yhdelle sivulle, ja niin sai alkunsa Hype Machine. Volodkin lähetti sivuston linkin muutamille online- musiikin edelläkävijöille saadakseen palautetta – palautteen sijaan musiikkibloggarit julkaisivat linkin sivustoillaan, ja niin Hype Machine tuli julkistetuksi omine aikoineen. == Sivuston rakenne == The Hype Machine kokoaa viimeksi julkaistut musiikkikappaleet noin 1 500:n musiikkiblogin listasta ja lataa ne etusivulleen. Jokaisen julkaistun kappaleen vieressä on linkki verkkokauppoihin, kuten iTunesiin, eMusiciin ja Amazon.comiin, mistä käyttäjät voivat halutessaan ostaa kappaleen. Ostoksista syntyneet komissiot muodostavat yhden The Hype Machinen päätulonlähteistä. Rekisteröityneet käyttäjät voivat ”tykätä” (love) kappaleista, mikä tallentaa ne heidän henkilökohtaiselle suosikit-listalleen. Sivustolla on valittavana 13 eri musiikkigenreä. Sen lisäksi käyttäjät voivat lajitella kappaleita ”viimeisimpien”, ”tuoreimpien”, ”vain remixien” ja ”ei remixien” perusteella, sekä selata blogeja omasta kotimaastaan. The Hype Machine tarjoaa myös täyden luottelon listaamistaan musiikkiblogeista. Vuodesta 2008 lähtien sivustolla on myös ollut mahdollista seurata omien ystävien kuuntelemaa musiikkia. Jotkut artistit myös tarjoavat oman ”sivunsa” Hype Machinessa, mikä sallii käyttäjien ”seurata” tai ”tykätä” suosikkiartistiensa kappaleita ja soittolistoja. == Suosio == Sivuston kävijämäärät nousivat tasaisesti julkaisemisen jälkeen, ja vuonna 2011 sivustolla kävi 2 miljoonaa yksittäistä käyttäjää joka kuukausi. Tammikuussa 2013 The Hype Machine alkoi tehdä yhteistyötä SoundCloudin kanssa, tarjoten musiikkibloggaajien saataville uusia ennakkojulkaistuja kappaleita. 11\. toukokuuta 2011 The Hype Machine julkaisi sovelluksen iPhonelle, ja vuonna 2013 vastaava sovellus tuli mahdolliseksi Blackberry 10:lle. Hypegram, Microsoft Windowsille ja Max OS X:lle tarkoitettu sovellus Hype Machinesta julkaistiin vuonna 2012. Hype Machinella on myös sovellus Spotifylle, mikä sallii käyttäjien pääsyn sivulle suoraan Spotifysta käsin. == Lähteet == == Aiheesta muualla == * The Hype Machine Luokka:Musiikkisivustot
Edistyspuolue (Islanti)

Edistyspuolue () on islantilainen liberaali ja keskustalainen poliittinen puolue. Edistyspuolueen nykyinen puheenjohtaja on Sigurður Ingi Jóhannsson, joka valittiin puheenjohtajaksi 2. lokakuuta 2016. Edistyspuolueen juuret ovat agraariudessa, mutta se on pitkälti omaksunut liberaalipuolueen aseman poliittisessa kentässä. Suuri osa puolueen kannatuksesta tulee kuitenkin yhä maanviljelijöiltä ja kalastajilta. Edistyspuolue perustettiin vuonna 1916 kahden agraaripuolueen, Maanviljelijöiden puolueen () ja Itsenäisten maanviljelijöiden (), yhdistyessä. Useimmin Edistyspuolue on ollut Islannin toiseksi suurin puolue ja muodostanut usein koalitiohallituksen keskusta- oikeistolaisen Itsenäisyyspuolueen tai keskusta-vasemmistolaisten puolueiden kanssa. == Lähteet == == Aiheesta muualla == * Edistyspuolue Luokka:Islannin puolueet Luokka:Liberaalinationalistiset puolueet Luokka:Liberal International
Hugo Lindberg

Carl Hugo Lindberg (16. helmikuuta 1863 – 27. tammikuuta 1932) oli suomalainen arkkitehti. ==Henkilöhistoria ja ammattiura== Hugo Lindbergin vanhemmat olivat varatuomari Karl Henrik Lindberg ja Betty Antoinette Lindqvist. Hän oli naimisissa Alfhild Lindbergin (1871–1935) kanssa, perheen pojasta Kaj Henrik Rainer Florentin Lindbergistä (s. 1901) tuli sisätauteihin erikoistunut lääketieteen ja kirurgian tohtori. Lindberg työskenteli yleisten rakennusten ylihallituksessa arkkitehtina. Hän tutki graniitin käyttöä rakennusaineena ja myötävaikutti siihen, että 1900-luvun alun Suomen jugend-arkkitehtuurissa alettiin käyttää luonnonkiveä rakennusten materiaalina. Lindberg sai vuonna 1919 ensimmäisenä Suomessa yliarkkitehdin arvonimen. == Rakennuksia == * 1902-1907 Kotiniemen kasvatuslaitos, Vilppula, nykyisin Vilppulan vankila Valtakunnallisesti merkittävät rakennetut kulttuuriympäristöt : Kotiniemen kasvatuslaitos * 1904 Päivölän Virkistyskoti, Nummela Päivölän virkistyskoti * 1904 Yrjönkatu 7, Helsinki korttelit.fi == Lähteet == * Hugo Lindbergin elämäkerta Kansallisbiografiassa * Find A Grave : Hugo Lindberg ===Viitteet=== Luokka:Suomalaiset arkkitehdit Luokka:Vuonna 1863 syntyneet Luokka:Vuonna 1932 kuolleet
Erkki Kuorikoski

Erkki (Erik) Kuorikoski (1813–1889) oli suomalainen kirkonrakentaja. Hän kuului Kuorikosken kirkonrakentajasukuun, jonka tunnetuin edustaja oli hänen veljensä Jaakko Kuorikoski. Erkki Kuorikoski hallitsi puurakentamisen lisäksi tiili- ja kivirakentamisen tekniikat ja osasi myös itse laatia piirustuksia ja kustannusarvioita. Muista kirkonrakentajista poiketen Kuorikoski rakensi ja korjasi myös kivikirkkoja. == Erkki Kuorikosken rakentamia kirkkoja == thumb|upright|Erkki Kuorikosken rakentaman Juvan kivikirkon luoteenpuoleinen kylkiäinen. * 1843 Vetelin kirkko Vetelin seurakunta * 1847 Kurikan kirkko Rakennetun kulttuuriymäristön portaali : Kurikan kirkko * 1850 Jaakkiman kirkko Jaakkima - Lahdenpohja * 1863 Juvan kirkko Juvan kirkko == Lähteet == * Erkki Kuorikosken elämäkertatiivistelmä Kansallisbiografiassa === Viitteet === Luokka:Suomalaiset kirkonrakentajat Luokka:Vuonna 1813 syntyneet Luokka:Vuonna 1889 kuolleet
Game & Wario

Game & Wario on Nintendon julkaisema partypeli, joka julkaistiin Wii U:lle vuonna 2013. Peli sisältää yhteensä 16 minipeliä, joista 12 on yksinpelattavia ja 4 moninpelattavia. Peli sisältää myös moninpelitilan, jossa pelaajat kilpailevat vuorotellen toisiaan vastaan minipeleissä. Moninpeliä voi pelata enimmillään viisi pelaajaa. Peli on saanut ristiriitaisen vastaanoton. Sillä on GameRankingsin sivuilla 61,30 % keskiarvo ja Metacriticin sivuilla 61 % keskiarvo. IGN antoi pelille arvosanaksi 5.1/10. Suomessa Pelaaja antoi pelille arvosanaksi 4/10, Dome.fi 2,5/5 ja V2.fi 58/100. == Lähteet == == Aiheesta muualla == *Pelin viralliset kotisivut Luokka:Vuoden 2013 videopelit Luokka:Wario-pelit Luokka:Party-pelit Luokka:Wii U -pelit Luokka:Nintendon julkaisemat videopelit
Peloponnesos (alue)

Peloponnesos () eli Peloponnesoksen alue (Περιφέρεια Πελοποννήσου, Periféreia Peloponnísou) on yksi Kreikan aluehallinnon kolmestatoista alueesta. Se kuuluu Peloponnesoksen, Länsi-Kreikan ja Jooniansaarten hajautetun hallinnon alueeseen ja sen pääkaupunki on Trípoli. Hallintoalue kattaa suuren osan Peloponnesoksen niemimaasta, josta se on saanut nimensä. Niemimaan läntiset osat kuuluvat kuitenkin Länsi-Kreikan alueeseen ja pieni osa niemimaan koillisosasta Attikan alueeseen. Alueen pinta-ala on neliökilometriä ja asukasluku (vuonna 2021). == Alueyksiköt ja kunnat == Vuoden 2011 alusta lähtien alue on jaettu alueyksiköihin ja kuntiin seuraavasti: Alueyksikkö Kunta Väkiluku (2011) Arkadian alueyksikkö Trípoli 47 254 Gortynía 10 109 Megalópoli 10 687 Nótia Kynouría 8 294 Vóreia Kynouría 10 341 Yhteensä: 86 685 Argoliin alueyksikkö Náfplio 33 356 Árgos-Mykínes 42 022 Epídavros 8 115 Ermionída 13 551 Yhteensä: 97 044 Korinthian alueyksikkö Kórinthos 58 192 Loutráki-Perachóra-Ágioi Theódoroi 21 221 Neméa 6 483 Sikyóna 22 794 Vélo-Vócha 19 027 Xylókastro-Evrostína 17 365 Yhteensä: 145 082 Lakonian alueyksikkö Spárti 35 259 Anatolikí Máni 13 005 Elafónisos 1 041 Evrótas 17 891 Monemvasiá 21 942 Yhteensä: 89 138 Messenian alueyksikkö Kalamáta 69 849 Dytikí Máni 6 945 Messíni 23 482 Oichalía 11 228 Pýlos-Néstoras 21 077 Trifylía 27 373 Yhteensä: 159 954 Yhteensä: 577 903 == Lähteet == == Aiheesta muualla == * Περιφέρεια Πελοποννήσου. Peloponnesoksen alueen kotisivu. *
Maanpako ja valtakunta

Maanpako ja valtakunta () on ranskalaisen Albert Camus’n vuonna 1957 julkaistu novellikokoelma. Kokoelmassa on kuusi Camus’n novelliakirjasampo.fi: Maanpako ja valtakunta: * Avionrikkojatar (La Femme adultère) * Luopio eli hourupää (Le Renégat ou un esprit confus) * Mykät (Les Muets) * Yövieras (L’Hôte) * Jonas eli taiteilija työssä (Jonas ou l’artiste au travail) * Kasvava kivi (La Pierre qui pousse) Suomessa Otava on julkaissut novellikokoelman ensin yhdessä Camuksen Sivullinen-romaanin kanssa ja myöhemmin itsenäisenä kokoelmana. == Lähteet == Luokka:Ranskalaiset kirjat Luokka:Novellikokoelmat Luokka:Vuoden 1957 kirjat
Lauri Friari

Lauri Friari (s. 29. huhtikuuta 1966) on suomalainen kestävyysjuoksija. Hänen seuransa on Mikkelin Kilpa-Veikot ja hän vastaa itse omasta valmennuksestaan. SM-tasolla Friari on voittanut maratonilla kaksi kultaa ja kaksi hopeaa. Kullat ovat vuosilta 1998 sekä 1999 ja hopeat vuosilta 1995 sekä 2000. == Lähteet == Luokka:Suomalaiset kestävyysjuoksijat Luokka:Vuonna 1966 syntyneet Luokka:Elävät henkilöt
Asmo Ahola

Asmo Ahola (s. 22. elokuuta 1964 Valkeala) on suomalainen kestävyysjuoksija. Vuodesta 2006 lähtien hänen seuranaan on ollut Endurance Ultrarunning Team Finland ja hän on vastannut omasta valmennuksestaan vuodesta 1990 lähtien. SM- tasolla Ahola on voittanut hopeaa maratonilla vuonna 1999. Lisäksi hän on edustanut Suomea ultrajuoksun arvokisoissa 100 kilometrin matkalla kolmeen otteisiin. EM-kisoissa Ahola on ollut mukana vuosina 2005 ja 2006 sekä MM- kisoissa vuonna 2010. == Lähteet == Luokka:Suomalaiset kestävyysjuoksijat Luokka:Vuonna 1964 syntyneet Luokka:Elävät henkilöt
Jaakko Aaltonen

Jaakko Viljami Aaltonen (s. 1. lokakuuta 1974 Orimattila) on aktiiviuransa jo päättänyt suomalainen 400 metrin aitajuoksija. Kilpauransa aikana hän edusti Orimattilan Jymyä ja hänen valmentajanaan toimi vuonna 2001 lähtien Petteri Jouste. Kalevan kisoista Aaltonen saavutti 400 metrin aitajuoksussa kultaa vuonna 1997 sekä hopeaa vuosina 1998 ja 1999. Lisäksi hän saavutti urallaan sisäratojen SM-kisoista hopeaa 400 metrin aidoissa vuonna 2001 sekä kaksi pronssia 300 metrin aitajuoksussa vuosina 1995 ja 2000. Virallisissa kilpailuissa Aaltonen ei ole kilpaillut vuoden 2003 jälkeen. == Lähteet == Luokka:Suomalaiset 400 metrin aitajuoksijat Luokka:Vuonna 1974 syntyneet Luokka:Elävät henkilöt
Elina Risto

Elina Risto (s. 17. syyskuuta 1978) on aktiiviuransa jo lopettanut suomalainen kilpakävelijä. Hän edusti vuodesta 1997 lähtien Oulun Pyrintöä ja hänen valmentajanaan toimi koko hänen uransa ajan Pentti Pirjetä. Kalevan kisoista Risto saavutti 10 kilometrin kävelyssä hopeaa vuonna 1999 sekä pronssia vuonna 1998. Lisäksi hän saavutti sisäratojen SM-kilpailuista 3 000 metrin kävelyssä kolme perättäistä kultaa vuosina 1997, 1998 ja 1999. Virallisissa kilpailuissa Risto ei ole esiintynyt vuoden 2001 jälkeen. == Lähteet == Luokka:Suomalaiset kävelijät Luokka:Vuonna 1978 syntyneet Luokka:Elävät henkilöt